钦定古今图书集成/明伦汇编/宫闱典/第098卷 > 《太和公主和蕃》前人
## 钦定古今图书集成/明伦汇编/宫闱典/第098卷 > 《太和公主和蕃》前人

塞黑云黄欲渡河，风沙眯眼雪相和。琵琶泪湿行声
小，断得人肠不在多。

定谥芳声远，移封大国新。巽宫尊长女，台室属良人。
河汉重泉夜，梧桐半树春。龙软非厌翟，还辗禁城尘。
秦地吹箫女，湘波鼓瑟妃。《佩兰》初应梦，奔月竟沦辉。
夫族迎魂去，宫官会葬归。从今《沁园草》，无复更芳菲。

公主当年欲占春，故将台榭压城𬮱。欲知前面花多
少，直到南山不属人。

玉殿中参罢，云軿上汉遥。皇情非不极，空辍未央朝。
授册荣天使，陈诗感圣恩。山河启梁国，缟素及于门。
泉向金卮咽，霜来玉树繁。都人听哀挽，泪尽望寒原。”